जापानको टोकियोमा एक जना विज्ञले आलुमा आनुवांशिक खोज गरेर स्थानीय जातको सट्टा नयाँ आलु उत्पादन गरेपछि कृषकहरुले त्यसको विरोध पनि गरेको उदाहरण पाइन्छ । यसको मतलब के भने बौद्धिकता कृषि क्षेत्रमा पनि उत्तिकै छ । हामीले मन पराएर हेर्ने हलिउड, बिलउडका फिल्म पनि उत्तिकै बौद्धिक सम्पत्ति हुन् । बैज्ञानिक सोध, खोज तथा उत्पादन, साँस्कृतिक ज्ञान, सम्पदा तथा प्रयोग सबै बौद्धिक सम्पत्ति भएकाले यिनको संरक्षण गरिनु अत्यावश्यक छ । नेपालमा नवप्रवर्तन नभएकोले बौद्धिक सम्पत्ति उत्पत्ति हुन सकिरहेको छैन । विश्वविद्यालयका अनुसन्धान केन्द्रहरु, नास्ट आदि जस्ता सरकारी एवं गैरसरकारी अनुसन्धान केन्द्रले खोजीको काम द्रुत बनाउन जरुरी छ ।
